Xalilakap'ulan
Talakapastaknit likgalhtawakga xatuntunaku xla' xlikilhmaktum chu xlikilhmakti k'ata, xlakata' chuna' natamatl'iwakglha' takgalhtawakga chu tats'okgni' nak ixtachiwink'an. Tamasin nema tsuku nak ixtachiwin limakgalhtawakg'et makgantaxti tu lik'ats'init, chuna' kitaxtu xlakata' wakg tlan lat'achiwinankan chu t'anks makgachakgxikan lat'a tu masikan nak pukgalhtawakg'a. Je'e likgalhtawakg'a talakkaxtlawanit makgalhtawakg'enanin tiku chiwinankgo tutunaku nema tat'askujnit laktsukaman chu tl' akg talakgapasa' ixtachiwink'an chu ixkilhtsukutk'an. Xatalilakkaxtlawan litsukulh talakpuwan ixtalikgalhtawakg'a nema lipula Programa Nacional xa Educación Primaria 1993, wa ixpalakata' wi maklakask'init xalaksast'i nema namakuan tu ixlik'atsinitik'an limakgalhtawakg'et nema kilhxtum ta'ama xalakap'ulh likgalhtawakg'an, wa lipuwanit Makxtum Litalakkaxlan xlakata Nasastin takgalhtawakga. Je'e likgalhtawakga aku ixkilhtsukut, task'ini pajtsu lilakkaxtlawat; lata' je'e maklakask'inkan xakilhmaktum, ana' natasi nema lilakkaxtlawat nawan nema takgokg'ema tu lik'atsinit chu la litl'awama ixtachiwink'an chu ixkilhtsukutk'an laktsukaman. Ixtachiwink'an makgalhtawakg'enanin, xanatikun laktsukaman, wakg pulataman, litamakxtumit tach'ixkuwit xala' nak k'atukuxtu namakuan snun chu natamaklakask'ini akxni' nalakkaxtlawak' an je'e likgalhtawakg' a. Kkapaxkatk'atsiniya Makgalhtawakg'enanin Xatipatuy Tachiwin chu Xanapuxkun, nachana' xanatikun laktsukaman xlakata' lipaxaw tamakgkaxtlawalh je'e likgalhtawakg'a xakilhmaktum chu xakilhmakti chuna' liwaj tlan kaxlalh lat'a tu limin je'e likgalhta wakga.